da da da sv da da da da da nl de nb da da sv en en da da da da fr en et da en da da da da en da da fr de nb da da da da fr da sv da sv da da da sv da als da en da da da da da en id sk sv ca da da da da da da da da da da da da da da ca en da en da en da en da en da da et da fr da fr da fr da fi da da da sv da fr da sv da da da da sv da da it en ru sv sv nl da fr it it da en da de da da da da da da da
Glen Riddersholm bliver cheftræner i Allsvenskan-klub | Skive Folkeblad
112 Sport Erhverv Regnskaber Bolighandler Kultur og livsstil Navne Debat E-avis
Forside Quiz Portræt Livsstil Indsigt
Annoncering: Ønsker du annoncering online eller på print, så kontakt os på tlf. 97 51 34 11 eller via mail på annoncer@skivefolkeblad.dk
Glen Riddersholm bliver cheftræner i Allsvenskan-klub
IFK Norrköping har hentet den tidligere danmarksmester Glen Riddersholm ind som ny cheftræner.
Udgivet:08. august 2022, 12.19
Glen Riddersholm har vundet DM-guld med FC Midtjylland og pokalguld med Sønderjyske. Mandag blev han præsenteret i sin nye klub.
Del på Facebook Del på Twitter Del på LinkedIn Del via email
NORRKÖPING Fodboldtræneren Glen Riddersholm har fået fremtiden på plads efter at have været arbejdsløs i lidt over en måned.
IFK Norrköping fra Allsvenskan har mandag præsenteret den 50-årige dansker som klubbens nye cheftræner. Kontraktlængden oplyses ikke. Danskeren skal forsøge at få klubben højere op i tabellen end den aktuelle 11.-plads.
Glen Riddersholm føler sig overbevist om, at der er et godt match mellem ham og Norrköping.
- Det har været en lang, professionel og seriøs proces, som har strakt sig over mange uger. Der har været mange samtaler og møder med bestyrelsen, spillerne og direktionen, så det har været en grundig proces, og jeg går ind til opgaven med en god fornemmelse.
- Vi har fået et tydeligt indtryk af hinanden, siger Glen Riddersholm.
Han har været på plads til Norrköpings seneste to kampe i Allsvenskan.
I sin nye trup finder han danskeren Marco Lund, der har en fortid hos Esbjerg og OB.
Klubbens sportschef, Tony Martinsson, fortæller, at klubben har været igennem en grundig rekrutteringsproces.
- Det har været en proces med mange navne og samtaler, og nu er vi meget tilfredse med at kunne præsentere Glen som cheftræner. Han har stor erfaring fra klubber på højeste niveau i Danmark og sågar i Belgien.
- Glen har arbejdet som træner i forskellige miljøer, og han er et stort foreningsmenneske. Han passer perfekt på den profil, vi gerne vil have som træner i Norrköping, siger sportschefen.
Han kan få debut på søndag i Borås, når Norrköping møder Elfsborg på udebane.
Riddersholm forlod assistenttrænerjobbet i belgiske Genk ved udgangen af juni. Tidligere har han været cheftræner for Sønderjyske, AGF, FC Midtjylland og U17-landsholdet. Riddersholm nåede også at være sportsdirektør i Vendsyssel i en periode på to måneder.
I 2015 førte han FC Midtjylland til klubbens første mesterskab, mens han i 2020 kunne indvie Sønderjyskes pokalskab med en sejr i pokalturneringen.
I modsætning til mange andre toptrænere har Riddersholm aldrig selv spillet fodbold på nævneværdigt niveau. I stedet har han en fortid som reservedelsmand på et Toyota-værksted og nattevagt på et bosted for udviklingshæmmede.
Argentinsk bomber indstiller karrieren efter MLS-sæson
Verdensetter kritiserer forbund for dårlig planlægning
Dommer afviser AGF-kritik: VAR gjorde det rigtige
Lyngby forstærker forsvar med tidligere Serie A-spiller
Mest læste på Skive Folkeblad
Ingen smil hos Østergaard: Regionen siger nej til ny klinik
Bil stjålet i Skive: Biljagt gennem Salling endte på Mors
Skæv start: 18-årig påvirket af hash under sin første kørelektion
Skyld i uheld: Fuld svensker tabte kuffert ud af bagagerummet
Dronningen efter titelfratagelse: Joachims reaktion gør indtryk
Radikale frygter en personfikseret valgkamp: - Det kan blive et for eller imod Mette Frederiksen, Pape eller Støjberg
OVERBLIK: Få overblikket over striden i kongefamilien
Kongehuskender: Meddelelse fra dronningen er usædvanlig
Skive Folkeblad er dit lokale nyhedsmedie, som holder dig opdateret på, hvad der sker i lokalmiljøet, Danmark og i verden.
Gemsevej 7-9, 7800 Skive, Danmark
Kundeservice: 96 15 33 78
Reception: 97 51 34 11
Skive Folkeblad. Alle rettigheder forbeholdes.